Document ID: 31975R2364

ΚΑΝΟΝΙΣΜΟΣ (ΕΟΚ) αριθ. 2364/75 ΤΗΣ ΕΠΙΤΡΟΠΗΣ της 15ης Σεπτεμβρίου 1975 περί υπολογισμού των ενισχύσεων υπό μορφή χαμηλοτόκων δανείων ή επιδοτήσεων επιτοκίων μη εκφραζομένων σε εκατοστιαίες μονάδες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 724/75(1) του Συμβουλίου της 18ης Μαρτίου 1975 περί ιδρύσεως του Ευρωπαϊκού Ταμείου Περιφερειακής Αναπτύξεως, και ιδίως το άρθρο 4,
Εκτιμώντας:
ότι η εφαρμογή του κανονισμού αυτού απαιτεί, οι κρατικές ενισχύσεις υπό μορφή χαμηλοτόκων δανείων ή επιδοτήσεων επιτοκίων μη εκφραζομένων σε εκατοστιαίες μονάδες να είναι συγκρίσιμες και να δύνανται να προστεθούν-
ότι ο υπολογισμός αυτός θα πρέπει να γίνεται σε συσχετισμό με το επιτόκιο που χρησιμοποιείται σε ανάλογες συναλλαγές και που ισχύει κατά το χρόνο της χορηγήσεως του χαμηλοτόκου δανείου ή της επιδοτήσεως επιτοκίου-
ότι, εξ άλλου, οι μορφές αυτές ενισχύσεων χορηγούνται μόνο από ορισμένα εκ των Κρατών μελών- ότι, ως εκ τούτου, θα ήτο περιττό να καθορισθούν επιτόκια αναφοράς για τα άλλα Κράτη μέλη-
ότι τα μέτρα που προβλέπονται στον κανονισμό αυτόν συμφωνούν με τη γνώμη της επιτροπής του Ταμείου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε όλες τις περιπτώσεις που χορηγείται χαμηλότοκο δάνειο ή που δεν προσδιορίζεται προκαταβολικώς επιδότηση επιτοκίου ορισμένου αριθμού εκατοστιαίων μονάδων, το ποσό της μειώσεως του επιτοκίου ή της επιδοτήσεως θα υπολογίζεται βάσει επιτοκίου αναφοράς.
Άρθρο 2
Τα επιτόκια αναφοράς για τα κατωτέρω Κράτη μέλη είναι τα εξής:
Βέλγιο: επιτόκιο για δάνεια 10 ετών και άνω χορηγούμενα από την Societe Nationale de Credit a l'Industrie- Δανία: επιτόκιο για δάνεια χορηγούμενα από την Ευρωπαϊκή Τράπεζα Επενδύσεων, ηυξημένο κατά 1,5 εκατοστιαίες μονάδες- Γαλλία: επιτόκιο για δάνεια εγκαταστάσεων και μηχανικού εξοπλισμού χορηγούμενα από το Gredit National- Ιταλία: επιτόκιο αναφοράς καθοριζόμενο από το Κράτος για την καταβολή επιδοτήσεων επιτοκίων προς τους πιστωτικούς οργανισμούς- Ομοσπονδιακή Δημοκρατία της Γερμανίας: επιτόκιο για δάνεια 10 ετών (πρόγραμμα Μ I και Μ II) χορηγούμενα υπό της Kreditanstalt fuer Wiederaufbau- Ηνωμένο Βασίλειο: επιτόκιο ονομαζόμενο "broad commercial rate".
Άρθρο 3
Σε κάθε περίπτωση χρησιμοποιείται το επιτόκιο αναφοράς που ισχύει κατά την ημέρα της αποφάσεως χορηγήσεως του χαμηλοτόκου δανείου ή της επιδοτήσεως του επιτοκίου. Το επιτόκιο αυτό θα αναγράφεται και στην αίτηση ενισχύσεως από το Ταμείο.
Άρθρο 4
Ο παρών κανονισμός αρχίζει να ισχύει την πέμπτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 15 Σεπτεμβρίου 1975.

Labels: 2
15
19
18